REGOLAMENT TAL-KUMMISSJONI (KE) Nru 1663/1999
tat-28 ta' Lulju 1999
li jemenda r-Regolament (KE) Nru 2629/97 f'dak li għandu x'jaqsam ma' tikketti tal-widnejn f'l-istruttura tas-sistema għall-identifikazzjoni u reġistrazzjoni ta' bovini
(Test b'riferenza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KE) Nru 820/97 tal-21 t'April 1997 li jistabbilixxi sistema għall-identifikazzjoni u reġistrazzjoni ta' bovini u li għandu x'jaqsam ma' l-ittikkettjar ta' ċanga u prodotti taċ-ċanga([1]) u b'mod partikolari l-Artikolu 10(a) tiegħu,
(1) Billi r-Regolament tal-Kummissjoni (KE) Nru 2629/97([2]), kif l-aħħar emendat bir-Regolament (KE) Nru 331/1999([3]) jippreskrivi regoli ddettaljati dwar tikketti tal-widnejn, reġistri tal-fond u passaporti fl-istruttura tas-sistema ta' identifikazzjoni u reġistrazzjoni tal-bovini;
(2) Billi huwa xieraq li jkun provdut li l-informazzjoni miżmuma fit-tikketti tal-widnejn sostituti wżati fil-każ ta' telf ta' tikketti tal-widnejn;
(3) Billi r-Regolament (KE) Nru 2629/97 għandu jkun emendat bix-xieraq;
(4) Billi l-miżuri li għalihom hemm provdut f'dan ir-Regolament huma bi qbil ma' l-opinjoni tal-Kumitat ta' Fond ta' Kontroll u Garanzija Agrikolu Ewropew,
ADOTTAT DAN IR-REGOLAMENT:
Artikolu
Il-paragrafi 6 u 7 segwenti huma minn issa miżjuda ma' l-Artikolu 1 tar-Regolament (KE) Nru 2629/97:
"6. B'żieda ma' l-informazzjoni li għaliha hemm provdut fil-paragrafu 1 u distint minnha, t-tikketti tal-widnejn li jissostitwixxu oħrajn fil-każ li dawn jintilfu jista jkun fihom marka bin-numru tal-verżjoni tat-tikketta tal-widnejn sostitwita mmarkat b'numri Rumani. F'tali każ, il-kodiċi ta' identifikazzjoni li għalih hemm provdut fil-paragrafu 2 għandu jibqa mhux mibdul.
7. Fil-każ li tintilef tikketta tal-widnejn, it-tikketta tal-widnejn sostitwita wżata minn Stat Membru għal annimali mwielda fi Stat Membru ieħor għandha turi ta' l-inqas l-istess informazzjoni kif hemm provdut għaliha fil-paragrafu 2, u kif ukoll il-kodiċi jew il-logo tal-awtorità kompetenti li toħroġha."
Artikolu 2
Dan ir-Regolament għandu jidħol fis-seħħ fit-tielet ġurnata wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Lulju 1999.